Sähkön ylituotantotilanne mahdollinen 10.5.2018

Kevään tulvista johtuva suuri vesivoimantuotanto ja suuri tuulivoimantuotanto Pohjoismaissa voivat johtaa sähkön ylituotantotilanteeseen matalan kulutuksen aikana ensi yönä pohjoismaisessa sähköjärjestelmässä.

Tästä syystä Fingrid pyytää säätösähkömarkkinaosapuolia toimittamaan lisää alassäätötarjouksia ajalle 10.5. kello 00 - 06.

Sähkön ylituotantotilanne aiheutti 9.5. aamuyöllä suuren alassäätötarpeen ja säätösähkön hinta Suomessa oli alimmillaan -1000 euroa/MWh.

Päivitys 10.5. klo 9.35. Säätösähkön hinta ei painunut 9.-10.2018 välisen yön aikana negatiiviseksi. Fingridin pyyntöön sähkömarkkinaosapuolille toimittaa alassäätötarjouksia reagoitiin aktiivisesti ja alassäätötarjouksia saatiin kaksinkertainen määrä normaaliin yöhön verrattuna. Hinnat pysyivät lähellä spot-hintoja eikä sähkön ylituotantoa ollut.

Lisätietoja:

Johtaja Reima Päivinen puh. 040-5562662

Erikoisasiantuntija Jani Pelvo puh. 040-5195055